CELEX: 32005D0628
Language: lt
Date: 1125014400000
Title: 2005/628/EB: 2005 m. rugpjūčio 26 d. Komisijos sprendimas, iš dalies keičiantis Sprendimą 89/471/EEB, leidžiantį taikyti kiaulių skerdenų klasifikavimo metodus Vokietijoje (pranešta dokumentu Nr. C(2005) 3238)

30.8.2005   
            
            
               LT
            
            
               Europos Sąjungos oficialusis leidinys
            
            
               L 224/20
            
         
      KOMISIJOS SPRENDIMAS
   
   2005 m. rugpjūčio 26 d.
   iš dalies keičiantis Sprendimą 89/471/EEB, leidžiantį taikyti kiaulių skerdenų klasifikavimo metodus Vokietijoje
   (pranešta dokumentu Nr. C(2005) 3238)
   (autentiškas tik tekstas vokiečių kalba)
   (2005/628/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 89/471/EEB (2) Vokietijoje buvo leista naudoti kelis kiaulių skerdenų klasifikavimo metodus.
            
         
               (2)
            
            
               Vokietijos vyriausybė paprašė Komisijos leisti naudoti naują etaloninį prietaisą, skirtą apskaičiuoti skerdenų liesos mėsos kiekį esamais klasifikavimo metodais, ir pateikė 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnyje nurodytą informaciją.
            
         
               (3)
            
            
               Išnagrinėjus šį prašymą paaiškėjo, kad sąlygos, leidžiančios naudoti šį naująjį prietaisą, yra įvykdytos. Todėl prietaisas „Ultrasound-Scanner SSD 256“, kuris laikomas etaloniniu apskaičiuojant skerdenų liesos mėsos kiekį, gali būti pakeistas prietaisu „Ultrasonic Scanner GE Logiq 200pro“.
            
         
               (4)
            
            
               Todėl Sprendimą 89/471/EEB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 89/471/EEB iš dalies keičiamas taip:
   
               1)
            
            
               1 straipsnio 1 dalis pakeičiama taip:
               „1.   Kaip kiaulių skerdenų klasifikavimo metodą leidžiama naudoti skerdenų liesos mėsos kiekio apskaičiavimo metodą, grindžiamą prietaiso „Ultrasonic Scanner GE Logiq 200pro“, apie kurį informacija pateikta priedo 1 dalyje, naudojimu.“;
            
         
               2)
            
            
               4a straipsnis panaikinamas;
            
         
               3)
            
            
               Priedo 1 dalis iš dalies keičiama taip:
               
                           a)
                        
                        
                           antraštė pakeičiama taip:
                           ;
                        
                     
                           b)
                        
                        
                           1 dalis pakeičiama taip:
                           
                                       „1)
                                    
                                    
                                       „Ultrasonic Scanner GE Logiq 200pro“ yra dvimatis ultragarsinis skaitytuvas su skaitmeninio vaizdo apdorojimo sistema. Sistemą sudaro tiesinis 3,5 MHz zondas, leidžiantis ultragarsui prasiskverbti į maždaug 20 cm gylį, priklausomai nuo pasirinkto ekrano. Skaitytuvo skenavimo plotis – 9,4 cm, kuris atitinka du arba tris skerdenos šonkaulius.
                                       2 dalyje nurodytas apskaičiavimo metodas naudojamas kaip skerdenų klasifikavimo metodas, kuris remiasi prietaisu „Ultrasonic Scanner GE Logiq 200pro“ gautomis matavimų vertėmis.
                                       Visi skerdyklose naudojami prietaisai privalo turėti padalas ir užtikrinti tokias matavimų vertes, kokios gaunamos „Ultrasonic Scanner GE Logiq 200pro“ prietaisu“.
                                    
                                 
                     
         2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje, 2005 m. rugpjūčio 26 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 233, 1989 8 10, p. 30. Sprendimas su paskutiniais pakeitimais, padarytais Sprendimu 97/546/EB (OL L 224, 1997 8 14, p. 20).
   
      (3)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).